O dzore svijetle i mile
O dzore svijetle i mile,
   dvije oči me vile,
      raju po dzori,
      svijetli pozori,
      zvijezde sunčane,
      danice rane,
   svrnite, jaoh, sad k meni
   vaš pogled drag, ljuveni!

Istoci viloviti,
   nemojte zabraniti
      jasnu vedrinu
      vašu jedinu,
      svjetlosti drage,
      milosti blage
   môj duši zanesenoj,
   môj duši zatravljenoj.

Svrnite, jaoh, svrnite
   istoke tej čestite
      na moju mlados
      ka inu rados
      viku ne gleda,
      nego s pogleda
   ki zimno moje bitje
   obraća u prolitje.

Ivan Bunić Vučić

sr:O dzore svijetle i mile